Suchinthana/ta-wikipedia huggingface dataset:
மரகதம் (திரைப்படம்)

மரகதம் (Maragatham) என்பது 1959 ஆம் ஆண்டு வெளிவந்த இந்திய தமிழ் குற்றவியல் பரபரப்பூட்டும் திரைப்படமாகும். இதை எஸ். எம். ஸ்ரீ ராமுலு நாயுடுவின் தயாரித்து, இணைந்து எழுதி இயக்கிய படமாகும். வெளிவந்த இதன் கதை டி. எஸ். துரைசாமியின் கருங்குயில் குன்றத்துக் கொலை என்ற புதினத்தின் தழுவலாகும்.  இத்திரைப்படத்தில் சிவாஜி கணேசன், பத்மினி, டி. எஸ். பாலையா,  ஜே. பி. சந்திரபாபு, மற்றும் பலரும் நடித்திருந்தனர். இது 21 ஆகத்து 1959 அன்று வெளியானது.

கதை 
கருங்குயில் குன்றத்து ஜமீன்தார் மருமமான முறையில் கொல்லப்படுகிறார். கொலைப் பழி ஜமீனின் தம்பி, மார மார்த்தாண்டன் (சுந்தரம் பாலச்சந்தர்) மீது விழுகிறது. அவர் தன் மனைவி கற்பகவள்ளியை (சந்தியா) விட்டுவிட்டு, மகள் மரகதத்துடன் (பத்மினி) இலங்கைக்குத் தப்பிச் சென்று, அங்கு வாழ்ந்து வருகிறார். இலங்கையில் கொள்ளையர்களால் கடத்தப்படும் கருங்குயில் குன்றத்து இளைய ஜமீன் வரேந்திரனை (சிவாஜி கணேசன்) மீட்கிறார் மரகதம். அவர் சகோதரி மகள் என்பது தெரியாமலேயே வரேந்திரனுக்கு காதல் ஏற்படுகிறது. பிறகு உண்மை தெரியவருகிறது. இதன் பிறகு ஜமீனைக் கொன்ற கொலையாளியை கண்டறிய வேலைக்காரனாக மாறுவேடம் போடுகிறார் வரேந்திரன். கொலையாளியை கண்டுபிடிப்பதே கதையின் முடிவாகும்.

நடிப்பு 

நடிகர்கள்
 வரேந்திரனாக சிவாஜி கணேசன் 
 டி. எஸ். பாலையா
 குண்டனாக சந்திரபாபு 
 மரணமார்த்தாண்ட ஜமீன்தார் ஆனந்தராக எஸ். பாலச்சந்தர் 
 டி. எஸ். துரைராஜ்
 ஓ. ஏ. கே. தேவர்
 நாராயணப் பிள்ளை
 சந்தானம்
 கண்ணையா
 பக்கிரிசாமி
 நடராசன்

நடிகைகள்
 மரகதம், அலமுவாக பத்மினி 
 கற்பகவள்ளியாக சந்தியா
 ஞானம்
 முத்துலட்சுமி
 லட்சுமிபிரபா
 லட்சுமி ராச்சியம்
 சரஸ்வதி

தயாரிப்பு 
மரகதம் படத்தை எஸ். எம். ஸ்ரீ ராமுலு நாயுடு இயக்கினார், அவர் அதை பட்சிராஜா ஸ்டுடியோஸ் பதாகையின் கீழ் தயாரித்தார். டி. எஸ். துரைசாமியின் கருங்குயில் குன்றத்துக் கொலை என்ற புதினத்தை அடிப்படையாகக் கொண்டு இப்படம் எடுக்கப்பட்டது. நாயுடு திரைக்கதை எழுத, முரசொலி மாறன் உரையாடல் எழுதினார். சைலன் போஸ் ஒளிப்பதிவை மேற்கொள்ள, ஏ. கே. சேகர் கலை இயக்கத்தையும்,  படத்தொகுப்பை மேற்கொண்டார்.

பாடல்கள் 
சுத்தானந்த பாரதியார், பாபநாசம் சிவன், ரா. பாலு, கு. மா. பாலசுப்பிரமணியம், மருதகாசி ஆகியோரின் பாடல்களுக்கு எஸ். எம். சுப்பையா நாயுடு இசையமைத்திருந்தார்.

இந்தப் படத்தில் இடம்பெற்ற குங்குமப் பூவே கொஞ்சும்புறாவே பாடல் வரவேற்பை பெற்றது. இந்நிலையில் இந்த பாடல் குறித்து சர்ச்சை எழுந்தது. சபாஷ் மீனா படத்திற்காக டி. ஜி. லிங்கப்பா இந்த பாடலுக்கு மெட்டு அமைத்ததாக கூறப்படுகிறது. ஆனால், சில காரணங்களால் அந்தப் படத்தின் பாடலைப் பாட சந்திரபாபு மறுத்துவிட்டார். பின்னர் அவர் இந்த மெட்டை சுப்பையா நாயுடுவிடம் கொடுத்து இந்தப் படத்தில் சேர்த்ததாகச் சொல்கிறார்கள்.

வெளியீடு 
மரகதம் 21 ஆகத்து 1959 அன்று வெளியாகி, வணிக ரீதியாக தோல்வியடைந்தது.

மேற்கோள்கள்

வெளி இணைப்புகள் 
சர்வதேச திரைப்பட தரவுத் தளத்தில்

1959 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
பத்மினி நடித்த திரைப்படங்கள்
மனோரமா நடித்த திரைப்படங்கள்
சந்திரபாபு நடித்த திரைப்படங்கள்
டி. எஸ். பாலையா நடித்த திரைப்படங்கள்
பாசமலர்

பாசமலர் 1961 ஆம் ஆண்டு வெளிவந்த தமிழ்த் திரைப்படமாகும். ஏ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், சாவித்திரி மற்றும் பலர் நடித்திருந்தனர். அண்ணன்-தங்கை பாசத்தை மையமாகக் கொண்ட இத்திரைப்படம் இன்றளவிலும் இவ்வுறவிற்கு ஒரு மேற்கோளாகப் பொதுவழக்கில் பயன்படுகிறது.

வகை 
நாடகப்படம்

மேற்கோள்கள்

வெளி இணைப்புகள் 
சர்வதேச திரைப்பட தரவுத் தளத்தில்

1961 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
ஏ. பீம்சிங் இயக்கிய தமிழ்த் திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
சிவாஜி கணேசன் நடித்த திரைப்படங்கள்
ஜெமினி கணேசன் நடித்துள்ள திரைப்படங்கள்
சாவித்திரி நடித்த திரைப்படங்கள்
கே. ஏ. தங்கவேலு நடித்த திரைப்படங்கள்
எம். என். நம்பியார் நடித்த திரைப்படங்கள்
எம். என். ராஜம் நடித்த திரைப்படங்கள்
பாலும் பழமும்

பாலும் பழமும் 1961 ஆம் ஆண்டு வெளிவந்த தமிழ்த் திரைப்படமாகும். அ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், சரோஜா தேவி மற்றும் பலர் நடித்திருந்தனர்.

மேற்கோள்கள்

வெளி இணைப்புகள் 
சர்வதேச திரைப்பட தரவுத் தளத்தில்

1961 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஏ. பீம்சிங் இயக்கிய தமிழ்த் திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
சிவாஜி கணேசன் நடித்த திரைப்படங்கள்
சரோஜாதேவி நடித்த திரைப்படங்கள்
சௌகார் ஜானகி நடித்த திரைப்படங்கள்
எம். ஆர். ராதா நடித்த திரைப்படங்கள்
டி. எஸ். பாலையா நடித்த திரைப்படங்கள்
மனோரமா நடித்த திரைப்படங்கள்
சித்தூர் வி. நாகையா நடித்த திரைப்படங்கள்
மங்கையர் திலகம்

மங்கையர் திலகம் (Mangaiyar Thilakam) 1955 ஆம் ஆண்டு வெளிவந்த தமிழ்த் திரைப்படமாகும்.எல். வி. பிரசாத் இயக்கத்தில் வெளிவந்த இத்திரைப்படத்தில் சிவாஜி கணேசன், பத்மினி மற்றும் பலரும் நடித்திருந்தனர்.

மேற்கோள்கள்

வெளி இணைப்புகள் 
சர்வதேச திரைப்பட தரவுத் தளத்தில்

1955 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
பத்மினி நடித்த திரைப்படங்கள்
எம். என். ராஜம் நடித்த திரைப்படங்கள்
கே. ஏ. தங்கவேலு நடித்த திரைப்படங்கள்
கள்வனின் காதலி (1955 திரைப்படம்)

கள்வனின் காதலி 1955 ஆம் ஆண்டு வெளிவந்த தமிழ்த் திரைப்படமாகும். வி. எஸ். ராகவன் இயக்கத்தில் வெளிவந்த இத்திரைப்படத்தில் சிவாஜி கணேசனும் பானுமதியும் முக்கிய வேடமேற்று நடித்தனர். இவர்களோடு டி. ஆர். ராமச்சந்திரன், கே. சாரங்கபாணி, டி. எஸ். துரைராஜ், குசலகுமாரி, எஸ். ஆர். ஜானகி, டி. பாலசுப்ரமணியம், கே. ஆர். செல்லம் ஆகியோரும் இப்படத்தில் நடித்தனர். தமிழில் புகழ் பெற்ற நாவலாசிரியரான கல்கி கிருஷ்ணமூர்த்தி, 1937 ஆம் ஆண்டு முதல் ஆனந்த விகடன் வார இதழில் தொடராக எழுதிய கள்வனின் காதலி என்னும் சமூகப் புதினம் அதே பெயரில் திரைப்படமாக எடுக்கப்பட்டது.

கதைச் சுருக்கம்

கணக்கப்பிள்ளை முத்தையா (சிவாஜி கணேசன்) ஒரு அப்பாவி. தன் தங்கையின் நல் வாழ்வுக்காக தன்னையே வருத்திக் கொள்கிறான். ஆனால் கொடியவர்களால் அவனது தங்கை பாழ்படும் போது சகிக்க முடியாமல் முரடனாகிறான். நடுவில் அவனுக்கு இருக்கும் ஒரே உதவி அவனது காதலி கல்யாணி (பானுமதி). தொடர்ந்து வரும் சோதனைகளால் பொலிசாரால் தேடப்படும் அளவில் முத்தையன் கள்வனாகிறான். கடைசியில் அவன் பொலிசாரால் சுடப்பட்டு இறக்கிறான்.

பாடல்கள்
இப்படத்தில் நான்கு பாடல்கள் இடம்பெற்றிருந்தன. இவற்றுள் கண்டசாலாவும் பானுமதியும் பாடிய 'வெயிற்கேற்ற நிழலுண்டு வீசும் தென்றல் காற்றுண்டு' என்னும் பாடல் பாரசீக மொழியில் உமர் கய்யாம் எழுதிய பாடலொன்றத் தழுவி தேசிக விநாயகம் பிள்ளை தமிழில் எழுதிய பாடலாகும்.

மேற்கோள்கள்

வெளியிணைப்புகள் 
 சர்வதேச திரைப்பட தரவுத் தளத்தில்

1955 தமிழ்த் திரைப்படங்கள்
இந்தியத் தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
பி. பானுமதி நடித்த திரைப்படங்கள்
தமிழ்ப் புதினங்களை அடிப்படையாக கொண்ட திரைப்படங்கள்
முழுமையாகப் பார்க்க இயலாத மேற்கோளைக் கொண்டிருக்கும் கட்டுரைகள்
விக்கிசெய்தி

விக்கிசெய்தி, விக்கிமீடியா நிறுவனத்திரால் நடத்தப்படும் கட்டற்ற செய்திக் களமாகும். இது உலகளாவிய தன்னார்வலர்கள் தாமாகவே செய்திகளை உடனுக்குடன் மேலேற்றம் செய்யும் முறையாகும்.

வரலாறு 
ஆங்கில, இடாய்ச்சு மொழிப்பதிப்புகள் டிசம்பர் 2004 இல் ஆரம்பிக்கப்பட்டது. தமிழ் விக்கி செய்தி, டிசம்பர் 2006 இல் அறிமுகப்படுத்தப்பட்டது. விக்கிச்செய்திகள் இந்திய துணைக்கண்டத்தின் மொழிப் பதிப்பு தமிழ் மொழியிலேயே உள்ளது. பிற பதிப்புகள் இன்னும் உருவாக்கப்படவில்லை. அண்மையில் சிந்தி மொழி விக்கிச்செய்தியும் துவங்கப்பட்டுள்ளது.

வெளி இணைப்புகள் 
 தமிழ் விக்கிசெய்திகள்

விக்கிமீடியா திட்டங்கள்
வவுனியா சைவப்பிரகாச மகளிர் கல்லூரி

வவுனியா சைவப் பிரகாச மகளிர் கல்லூரி 1934 ஆம் ஆண்டு சைவப் பெரியார்களால் சைவத்தையும் தமிழையும் தழைத்தோங்கி வைப்பதற்காக வவுனியா நகரப்பகுதியில் உருவாக்கப் பட்ட ஓர் பாடசாலையாகும். ஆரம்பத்தில் ஒரு சில ஆசிரியர்களுடனும் மாணவர்களுடனும் ஆரம்பிக்கப்ட்ட இந்தப் பாடசாலையானது 2006 ஆம் ஆண்டளவில் 1901 மாணவர்கள் 102 ஆசிரியர்களைக் கொண்டதாக வளர்ச்சியடைந்தது.

பாடசாலையின் வளர்ச்சி
சைவப் பிரகாச வித்தியாலயமாக ஆரம்பிக்கப்பட்ட இந்தப் பாடசாலை 1962 இல் அரச பாடசாலையாக மாற்றமடைந்தது. 1979 பெண்களுக்கான சாரணீயம் (Guides) ஆரம்பிக்கப்பட்டது. இப்பாடசாலையானது 1991 இல் மகாவித்தியாலமாகத் தரமுயத்தப்பட்டது.

உசாத்துணைகள்
ஞாயிறு தினக்குரல் - மாதமிருமுறை வரும் மாணவர் இதழ் பரிசு - டிசம்பர் 3 2006

மேற்கோள்கள்

வவுனியாத் தமிழ்ப் பாடசாலைகள்
டீப் இம்பாக்ட் (திரைப்படம்)

டீப் இம்பாக்ட் (Deep Impact) 1998 ஆம் ஆண்டு வெளிவந்த ஆங்கிலத் திரைப்படமாகும்.மிமி லெடெர் இயக்கத்தில் வெளிவந்த இத்திரைப்படத்தில் ராபேர்ட் டுவால், டீ லியோனி, மார்கன் ஃபிரீமன், எலைஜா வுட் மற்றும் பலர் நடித்திருந்தனர்.

நடிப்பு

தமிழ் டப்பிங் பணியாளர்கள்
டப்பிங் பதிப்பு வெளியீட்டு தேதி: 2009
மீடியா: VCD/DVD
மொழிபெயர்ப்பு: ????
சரிசெய்தல்கள்: ????
தயாரிப்பு: ????
ஹோமே மீடியா ரிலீஸ்: ????

வகை 
விஞ்ஞானப்படம்

வெளியிணைப்புகள்
 சர்வதேச திரைப்பட தரவுத் தளத்தில்

ஆங்கிலத் திரைப்படங்கள்
1998 திரைப்படங்கள்
பாரமவுண்ட் பிக்சர்ஸ் திரைப்படங்கள்
அமெரிக்கத் திரைப்படங்கள்
அமெரிக்க அறிபுனைத் திரைப்படங்கள்
பனாராஸ்

ஏக் துன் பனாராஸ் கீ (Ek Dhun Banaras Kee) 2006 ஆம் ஆண்டு வெளி வந்த இந்தி மொழித் திரைப்படமாகும்.பங்கஜ் பரஷர் இயக்கத்தில் வெளிவந்த இத்திரைப்படத்தில் ஊர்மிலா மதோந்த்கர், அஷ்மித் பட்டேல் மற்றும் பலர் நடித்திருந்தனர்.

வகை
காதல்படம் / ஆன்மிகப்படம்

வெளியிணைப்புகள்
உலக திரைப்படத் தரவுத் தளத்தில்

2006 இந்தித் திரைப்படங்கள்
காதல் திரைப்படங்கள்
ஆன்மிகத் திரைப்படங்கள்
இந்திய இந்தித் திரைப்படங்கள்
டிராகன் ஹார்ட்

டிராகன் ஹார்ட் (ஆங்கிலம்: Dragonheart) 1996 ஆம் ஆண்டு வெளிவந்த ஆங்கிலத் திரைப்படமாகும்.ரோப் கோஹென் இயக்கத்தில் வெளிவந்த இத்திரைப்படத்தில் டெனிஸ் குவேட்,டேவிட் தியூவ்லிஸ் மற்றும் பலர் நடித்திருந்தனர்.

வகை

கதை

நடிகர்கள்

தமிழ் டப்பிங் பணியாளர்கள்
 டப் வருடம் வெளியீடு: ????
 மீடியா: ????
 இயக்குநர்: ????
 மொழிபெயர்ப்பு: ????
 சரிசெய்தல்கள்: ????
 உற்பத்தி: ????
 டப்பிங் மீடியா வெளியீடு: ????

துணுக்குகள்

வெளியிணைப்புகள்
 சர்வதேச திரைப்பட தரவுத் தளத்தில்

ஆங்கிலத் திரைப்படங்கள்
1996 திரைப்படங்கள்
யுனிவர்சல் பிக்சர்ஸ் திரைப்படங்கள்
அமெரிக்கத் திரைப்படங்கள்
பிரித்தானிய திரைப்படங்கள்
அமெரிக்க நண்பர்கள் பற்றிய திரைப்படங்கள்
த ஃபிரைட்னெர்ஸ் (திரைப்படம்)

த ஃபிரைட்னெர்ஸ்  (The Frighteners) 1996 ஆம் ஆண்டு வெளிவந்த ஆங்கிலத் திரைப்படமாகும். பீட்டர் ஜாக்சன் இயக்கத்தில் வெளிவந்த இத்திரைப்படத்தில் மைக்கெல் ஜெ. பாக்ஸ், ட்ரினி அல்வரடோ மற்றும் பலர் நடித்திருந்தனர்.

வகை
பேய்ப்படம் / நகைச்சுவைப்படம்

வெளியிணைப்புகள்
சர்வதேச திரைப்பட தரவுத் தளத்தில்

ஆங்கிலத் திரைப்படங்கள்
பேய்த் திரைப்படங்கள்
நகைச்சுவைத் திரைப்படங்கள்
1996 திரைப்படங்கள்
யுனிவர்சல் பிக்சர்ஸ் திரைப்படங்கள்
அமெரிக்கத் திரைப்படங்கள்
த எக்சோர்சிஸ்ட் (திரைப்படம்)

த எக்சோர்சிஸ்ட் (The Exorcist) 1973 ஆம் ஆண்டு வெளிவந்த ஆங்கிலத் திரைப்படமாகும்.வில்லியம் ஃபிரிட்கின் இயக்கத்தில் வெளிவந்த இத்திரைப்படத்தில் ஜேசன் மில்லர்,எல்லென் பேர்ஸ்டின் மற்றும் பலர் நடித்திருந்தனர்.

வகை 
பேய்ப்படம்

கதை

துணுக்குகள்

வெளியிணைப்புகள் 
சர்வதேச திரைப்பட தரவுத் தளத்தில்

ஆங்கிலத் திரைப்படங்கள்
பேய்த் திரைப்படங்கள்
1973 திரைப்படங்கள்
வார்னர் புரோஸ். திரைப்படங்கள்
அமெரிக்க நாடகத் திரைப்படங்கள்
அமெரிக்கத் திரைப்படங்கள்
த கிரீன் மைல் (திரைப்படம்)

த கிரீன் மைல் (The Green Mile) 1999 ஆம் ஆண்டு வெளிவந்த ஆங்கிலத் திரைப்படமாகும்.ஃபிராங் டாராபொண்ட் இயக்கத்தில் வெளிவந்த இத்திரைப்படத்தில் டொம் ஹாங்ஸ்,மைக்கேல் கிளார்க் டங்கன்,டேவிட் மோர்ஸ் மற்றும் பலர் நடித்திருந்தனர்.

வகை
மர்மப்படம்

கதை

டாம் ஹாங் ஒரு சிறைச்சாலையில் மரண தண்டனைக் கைதிகளுக்கு தண்டனையை நிறைவேற்றும் பகுதியில் ஒரு அதிகாரியாகப் பணிபுரிகின்றார். இவ்வேளையில் இங்கு ஒரு பெரிய உருவமுடைய கறுப்பின இளைஞர் ஒருவர் மரண தண்டனை நிறைவேற்றப்படக் கொண்டுவரப்படுகின்றார்.  இந்த இளைஞன் மீது இரு வெள்ளையினச் சிறுமிகளைக் கற்பழத்துக் கொலை செய்ததாகக் குற்றம் சாட்டப்படுகின்றது.

தண்டனை நிறைவேற்ற சில நாட்களுக்கு முன்பாகவே இந்த இளைஞனிடம் சில தெய்வ சக்திகள் இருப்பதை டாம்  ஹாங்கும் அவரின் நண்பர்களும் கண்டுகொள்கின்றனர். இவர் மூலம் பலரும் பல்வேறு வழியில் பயனடைகின்றனர். இறுதியில் உண்மையான குற்றவாளி அதே சிறைக் கூடத்தில் உள்ள வேறொருவன் என்பதை இந்த இளைஞன் மூலம் டாம்  ஹாங் அறிந்து கொள்கின்றார்.

ஆயினும் கடமையிலிருந்து மீற முடியாமலும், இளைஞனின் வேண்டுகோளுக்கு இணங்கவும் மரண தண்டனை மின்சாரக் கதிரையில் நிறைவேற்றப்படுகின்றது.

இளைஞன் மூலம் டாம்  ஹாங்கின் வாழ்க்கைக் காலம் அநாயாசமாக அதிகரித்து விடுகின்றது. அவர் மரணத்தை விரும்பிய போதும் அதை அடைய முடியாமல் அவதிப்படுவதைக் காட்டுவதுடன் இந்தத் திரைப்படம் நிறைவேறுகின்றது.

துணுக்குகள்
 IMDB டாப் 250-ல் 136-வது இடத்தையும், 4 ஆஸ்கார் அவார்ட்ஸ் –க்கும்(சிறந்த நடிகர்,சிறந்த படம்,சிறந்த                                   சவுன்ட்,சிறந்த திரைக்கதை )    பரிந்துரைக்கப்பட்டுள்ளது. Stephen King எழுதிய “ The Green Mile-1996”
 என்ற சீரியல் நாவலை தழுவி எடுக்கப்பட்ட படமாகும்.

வெளியிணைப்புகள்
சர்வதேச திரைப்பட தரவுத் தளத்தில்

ஆங்கிலத் திரைப்படங்கள்
1999 திரைப்படங்கள்
வார்னர் புரோஸ். திரைப்படங்கள்
மரண தண்டனை குறித்த திரைப்படங்கள்
சிறைச்சாலைத் திரைப்படங்கள்
அமெரிக்க நாடகத் திரைப்படங்கள்
அமெரிக்க கற்பனை திரைப்படங்கள்
கலிபோர்னியாவில் படமாக்கப்பட்ட திரைப்படங்கள்
அமெரிக்கத் திரைப்படங்கள்

ja:グリーンマイル#映画
ரட்சகன்

இரட்சகன் (Ratchagan) 1997 ஆம் ஆண்டு இந்தியத் தமிழில் வெளிவந்த காதல் அதிரடி திரைப்படமாகும். கே. டி. குஞ்சுமோன் தயாரிப்பில், பிரவீன் காந்தின் அறிமுக இயக்கத்தில் வெளிவந்த இப்படத்தின் இசை, பின்னணி இசை ஆகியவற்றிற்கு ஏ. ஆர். ரகுமான் இசையமைத்திருந்தார். இத்திரைப்படத்தின் மூலமாக நாகார்ஜுனா, சுஷ்மிதா சென் ஆகியோர் தமிழில் அறிமுகமானார்கள். ரகுவரன், எஸ். பி. பாலசுப்பிரமணியம், வடிவேலு கிரீஷ் கர்னாட் ஆகியோர் துணை வேடங்களில் நடிந்திருந்தனர். இத்திரைப்படம் 1997 அக்டோபர் 30 அன்று வெளியிடப்பட்டது. இத்திரைப்படம் வெளிவந்த நேரத்தில் மிகவும் விலையுயர்ந்த இந்தியப் படமாக இருந்தது. சுஷ்மிதா சென் முக்கியக் கதாபாத்திரத்தில் நடித்த முதலும் கடைசியுமான தமிழ்த் திரைப்படம் என்பது குறிப்பிடத்தக்கது.

வகை
காதல்படம் / மசாலாப்படம்

பாடல்கள் 
இத்திரைப்படத்தின் எட்டு பாடல்களுக்கும், ஒரு தலைப்பு பாடலுக்கும் ஏ. ஆர். ரகுமான் இசையமைத்திருந்தார். 1997இல் இத்திரைப்படத்தின் இசை உரிமையை டி- சீரியசு வாங்கியது.

மேற்கோள்கள்

வெளி இணைப்புகள் 
சர்வதேச திரைப்பட தரவுத் தளத்தில்

1997 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
ரகுவரன் நடித்த திரைப்படங்கள்
எஸ். பி. பாலசுப்பிரமணியம் நடித்த தமிழ்த் திரைப்படங்கள்
வடிவேலு நடித்த திரைப்படங்கள்
மனோபாலா நடித்த திரைப்படங்கள்
மென் இன் பிளாக்

மென் இன் பிளாக் (Men in Black) என்பது 1997 ஆம் ஆண்டு இயக்குநர் பாரி சோனென்ஃபெல்டு இயக்கத்தில் வெளியான அமெரிக்க நாட்டு அறிவியல் புனைவு அதிரடி நகைச்சுவைத் திரைப்படம் ஆகும். இது இதே பெயரில் வெளியான மார்வெல் வரைகதையை மையமாக வைத்து கொலம்பியா பிக்சர்ஸ் உடன் இணைந்து ஆம்ப்ளின் என்டர்டெயின்மென்ட்டு மற்றும் பார்க்சு/மெக்டொனால்ட் புரொடக்சன்சு போன்ற நிறுவனங்கள் தயாரிக்க சோனி பிக்சர்ஸ் இரிலீசிங் மூலம் உலகம் முழுவதும் விநியோகம் செய்யப்பட்டது.

வால்டர் எஃப். பார்க்சு மற்றும் லாரி மெக்டொனால்டு ஆகியோர் தயாரிக்கும் இந்த திரைப்படத்தில் டொமி லீ ஜோன்சு, வில் சிமித், லிண்டா பியோரெண்டினோ, வின்சென்ட் டி'ஓனோஃப்ரியோ மற்றும் ரிப் டோன் ஆகியோர் நடித்துள்ளார்கள். இந்த படத்தில் டொமி லீ ஜோன்சு மற்றும் வில் சிமித் ஆகியோர் மென் இன் பிளாக் என்ற இரகசிய அமைப்பில் இரண்டு முகவர்களாக நடித்துள்ளனர், அவர்கள் பூமியில் வாழும் வேற்று கிரக வாசிகளின் வாழ்க்கை முறைகளை மேற்பார்வையிட்டு, சாதாரண மனிதர்களிடமிருந்து அவர்களை பற்றிய இருப்பை மறைக்கிறார்கள்.

மென் இன் பிளாக் படம் ஜூலை 2, 1997 அன்று அமெரிக்காவில் வெளியாகி, நேர்மறையான விமர்சனங்களைப் பெற்று உலகளவில் $589.3 மில்லியனுக்கும் மேல் வசூலித்து, இந்த ஆண்டின் மூன்றாவது அதிக வசூல் செய்த திரைப்படமாக அமைந்தது. இந்த திரைப்படமானது சிறந்த கலை இயக்கம், சிறந்த அசல் இசை மற்றும் சிறந்த ஒப்பனை போன்றவற்றுக்கான மூன்று அகாதமி விருதுகளுக்கு பரிந்துரைகளை பெற்றது.

இந்த திரைப்படத்தின் வெற்றியை தொடர்ந்து மென் இன் பிளாக் 2 (2002), மென் இன் பிளாக் 3 (2012) மற்றும் மென் இன் பிளாக்: இன்டர்நேஷனல் (2019) போன்ற படங்கள் வெளியானது.

மேற்கோள்கள்

வெளியிணைப்புகள்
 

1997 திரைப்படங்கள்
ஆங்கிலத் திரைப்படங்கள்
அமெரிக்கத் திரைப்படங்கள்
அமெரிக்க அறிபுனைத் திரைப்படங்கள்
அமெரிக்க கற்பனை திரைப்படங்கள்
அமெரிக்க நகைச்சுவை திரைப்படங்கள்
அமெரிக்க நண்பர்கள் பற்றிய திரைப்படங்கள்
கொலம்பியா பிக்சர்ஸ் திரைப்படங்கள்
வரைகதை அடிப்படையிலான அமெரிக்கத் திரைப்படங்கள்
அழகப்பா பல்கலைக்கழகம்

அழகப்பா பல்கலைக்கழகம் தமிழ்நாட்டுப் பல்கலைக்கழகங்களுள் ஒன்றாகும். இப்பல்கலைக்கழகம் 1985 மே 9 இல் தொடங்கப்பட்டது. இது சிவகங்கை மாவட்டத்தின் காரைக்குடி மாநகரில்  அமைந்துள்ளது. வள்ளல் அழகப்பச் செட்டியாரின் கல்வி அறக்கட்டளையால் 1947 இல் தொடங்கப்பட்ட அழகப்பா அரசினர் கலைக்கல்லூரி, 1950 இல் ஆரம்பிக்கப்பட்ட கல்வியியல் கல்லூரி, 1956 இல் தொடங்கப்பட்ட உடற்பயிற்சிக் கல்லூரி ஆகியனவே இப்பல்கலைக்கழகத்தின் அடிப்படை.

பல்கலைக்கழகத் துறைகள்
 தமிழ்
 ஆங்கிலம்
 இயற்பியல்
 வரலாறு
 தொழிலக வேதியியல்
 கடலியல் மற்றும் கரையோர பகுதி ஆய்வுத் துறை
 கணிதம்
 தாவரவியல்
 விலங்கியல்
 நூலகவியல்
 உயிரி தொழில்நுட்பம்
 உயிர் தகவலியல்
 உயிர் மருத்துவவியல்
 நுண்ணுயிரியல்
 மீநுண் அறிவியல் மற்றும் தொழினுட்பம்
 உயிர் மிண்ணனு மற்றும் உணர் கருவிகள்
 ஆற்றல் அறிவியல்
 கணினி அறிவியல் மற்றும் பொறியியல்
 மேலாண்மையியல்
 கல்வியில்
 உடற் கல்வி
 கிராமப்புற மேம்பாட்டு மையம்
 நகர்புற ஆய்வு மையம்
 காந்திய ஆய்வு மையம்
 நேரு ஆய்வு மையம்
 நுண்கலை மையம்
 பெண்கள் ஆய்வு மையம்
தமிழ்ப் பண்பாட்டு மையம்

படக் காட்சியகம்

மேற்கோள்கள்

வெளி இணைப்புகள் 
 அழகப்பா பல்கலைக்கழகம் 
 தமிழ்நாட்டுப் பல்கலைக்கழகங்கள் 

தமிழ்நாட்டுப் பல்கலைக்கழகங்கள்
டாக்டர் அம்பேத்கர் சட்டப் பல்கலைக்கழகம்

டாக்டர் அம்பேத்கர் சட்டப் பல்கலைக்கழகம் என்பது தமிழ்நாட்டுப் பல்கலைக்கழகங்களுள் ஒன்றாகும். 1996 நவம்பர் 14 இல் உருவானது. இந்தியாவின் முதலாவது சட்டப் பல்கலைக்கழகம் இதுவாகும். சென்னையில் அமைந்துள்ளது. டாக்டர் அம்பேத்கர் சட்டக்கல்லூரி மற்றும் சென்னை, மதுரை, திருச்சி, நெல்லை, கோவை, சேலம் முதலிய இடங்களின் சட்டக் கல்லூரிகளை இணைத்துத் தொடங்கப்பட்டது

இணைப்பு பெற்ற கல்லூரிகள்

அரசினர் சட்டக்கல்லூரிகள்

தனியார் சட்டக் கல்லூரிகள்

மேற்கோள்கள்

வெளி இணைப்புகள் 
 டாக்டர் அம்பேத்கர் சட்டப் பல்கலைக்கழகம் 
 தமிழ்நாட்டுப் பல்கலைக்கழகங்கள் 

தமிழ்நாட்டுப் பல்கலைக்கழகங்கள்
அம்பேத்கர்
இந்தியாவில் சட்டக் கல்வி
அலிபாபாவும் 40 திருடர்களும் (1956 திரைப்படம்)

அலிபாபாவும் நாற்பது திருடர்களும் 1955 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், பி. பானுமதி மற்றும் பலர் நடித்திருந்தனர்.

தென்னிந்தியாவின் முதல் முழு நீள வண்ணப்படமாக இப்படம் அமைந்தது.

நடிகர்கள் 
இந்த படத்தில் நடிக்க எம். ஜி, ஆர் அவர்களுக்கு சம்பளமாக 12,500 ரூபாய் வழங்கப்பட்டது.

 எம். ஜி. ஆர் - - அலிபாபா (கதாநாயகன்) 
 கே. சாரங்கபாணி
பி. எஸ். வீரப்பா
கே. ஏ. தங்கவேலு
எம். ஜி. சக்கரபாணி
 ஓ. ஏ. கே. தேவர்
 கே. கே. சுந்தர்
பானுமதி
 எம். என். ராஜம்
 வித்யாவதி
 பி. சுசீலா
 சாயீ சுபபலக்ஸ்மி
 வாஹீதா ரெஹ்மான்

கதைச்சுருக்கம் 
அமீர் காசிம் கான் என்ற அரசனிடம் அகப்பட்டிருக்கும்  பாக்தாத் நடன அழகி மார்சியானாயை (பானுமதி) காப்பாற்றுகிறான் மரவெட்டி அலிபாபா (எம்.ஜி.ஆர்). அலிபாபா வீட்டில் அடைக்கலம் புகும் மார்சியானா, அலிபாபாவை விரும்புகிறாள்.

ஒரு நாள், மரம் வெட்ட அலிபாபா செல்லும் பொழுது, கொள்ளையன் அபு ஹுசைனின் ரகசிய குகையை பார்த்துவிடுகிறான். அபு ஹுசைன் பயன்படுத்தும் கடவுச்சொல்லையும் கேட்டுவிடுகிறான் அலிபாபா. அந்த கொள்ளையர்கள் சென்ற பின்னர், அந்த கடவுச்சொல்லை பயன்படுத்தி, கொள்ளையர்களின் செல்வத்திலிருந்து சிறிதளவை எடுத்துச் சென்று ஏழைகளுக்கு உதவுகிறான் அலிபாபா. ஓர் இரவுப் பொழுதில், அலிபாபாவும் மார்சியானாவும் செல்வந்தர்கள் ஆகின்றனர்.

அதில் பொறாமை கொண்ட அலிபாபாவின் அண்ணன் காசிம் (எம். ஜி. சக்கரபாணி), அலிபாபாவின் திடீர் ரகசிய செல்வத்தை பற்றி தெரிந்து கொள்ள சலீமாவின் உதவியுடன் முயற்சிக்கிறான். அவ்வாறாக ரகசியத்தை தெரிந்து கொண்ட காசிம், அலிபாபாவை கொல்ல முயல்கிறான். சாதுர்யமாக மார்சியானா உதவி செய்ய, சண்டையிட்டு தப்பிக்கிறான் அலிபாபா.

பின்னர், பேராசை கொண்ட காசிம், அபு ஹுசைனின் ரகசிய குகைக்கு செல்கிறான். தங்கத்தையும் வைரத்தை அதிகம் பார்த்த அதிர்ச்சியில் கடவுச்சொல்லை மறந்து உள்ளவே அகப்பட்டு அபு கையால் கொல்லப்படுகிறான் காசிம். மீண்டும் அலிபாபா குகைக்கு வந்து தன் அண்ணன் இறந்ததைக் கண்டு அதிர்ந்து போய், சடலத்தை அப்புறப்படுத்துகிறான். காசிமின் மரணத்திற்கு பிறகு, பாக்தாத்தின் புதிய அரசனாகிறான் அலிபாபா. அந்நிலையில், கொள்ளையன் அபு ஹுசைன் குகைக்கு திரும்பி வர, காசிமின் சடலம் காணாமல் போனதை கண்டு அதிர்ந்து போகிறான். அந்த சடலத்தை எடுத்தவனை பிடிக்க கொள்ளையர்கள் தேடத்துவங்கினர்.

செருப்பு தைக்கும் குலாம் மூலமாக, அலிபாபாதான் அந்த மர்ம நபர் என்று தெரிய வந்ததும், குலாமை கொள்கிறான் அபு. அலிபாபாவை கொல்ல திட்டம் தீட்டி தனது சக கொள்ளையர்களை எண்ணெய் பீப்பாயில் ஒளியச்செய்து, வியாபாரி போல் வேடம் பூண்டு வருகிறான் அபு. அந்த சதி திட்டத்தை அலிபாபாவும் மார்சியானாவும் எவ்வாறு எதிர்கொண்டு முறியடித்தனர் என்பதே மீதிக் கதையாகும்.

இசை / பாடல்கள் 
மதுரகாசி எழுதிய பாடல்களுக்கு, சுசர்லா தக்சிணாமூர்த்தி இசை அமைத்தார்.

 மாசிலா உண்மை காதலி
 சின்னஞ்சிறு சிட்டே
 அழகான பொண்ணு நான்
 நாம ஆடுவதும்
 உன்னைவிட மாட்டேன்
 உல்லாச உலகம்
 ஸலாம் பாபு
 அன்பினாலே ஆளவந்த
 என் ஆட்டமெல்லாம்

மேற்கோள்கள்

வெளி இணைப்புகள் 
சர்வதேச திரைப்பட தரவுத் தளத்தில்

1955 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
எம். ஜி. சக்கரபாணி நடித்த திரைப்படங்கள்
எம். ஜி. ஆர். நடித்த திரைப்படங்கள்
பி. எஸ். வீரப்பா நடித்த திரைப்படங்கள்
பி. பானுமதி நடித்த திரைப்படங்கள்
மலைக்கள்ளன்

மலைக்கள்ளன் 1954 ஆம் ஆண்டு வெளிவந்த தமிழ்த் திரைப்படமாகும். எஸ். எம். ஸ்ரீராமுலு நாயுடு இயக்கத்தில் வெளிவந்த இத்திரைப்படத்தில் எம். ஜி. ஆர், பானுமதி ராமகிருஷ்ணா, ஸ்ரீராம் மற்றும் பலரும் நடித்திருந்தனர். இப்படம் 90 லட்சம் ரூபாய் வசூலித்து சாதனை படைத்தது.

ம. கோ. ராமச்சந்திரன் நடிப்பில் ஆறு மொழிகளில் வெளியான முதல் திரைப்படம் இது. குடியரசுத் தலைவர் விருது பெற்ற முதல் தமிழ்த் திரைப்படம். இத்திரைப்படத்திற்கு மு. கருணாநிதி வசனம் எழுதியிருந்தார்.

நடிகர்கள் 

நடிகர்கள்
 எம். ஜி. இராமசந்திரன் - மலைக்கள்ளன், குமார வீரன், அப்துல் ரஹீம்
 ஶ்ரீராம் - வீரராஜன்
 டி. எஸ். துரைராஜ் - ஏட்டு கருப்பைய்யா
 டி. பாலசுப்ரமணியம் - சொக்கேசமுதலியார்
 எம். ஜி. சக்ரபாணி - சப் இன்ஸ்பெக்டர்
 இ. ஆர். சகாதேவன் - காத்தவராயன்
 வி. எம். ஏழுமலை - சடையன்
 எஸ். எம். திருப்பதி சாமி - குட்டிப்பட்டி ஜமீந்தார்
 கே. துரைசாமி - வயோதிக மலைக்கள்ளன்
 எஸ். எம். சுப்பைய்யா - மருத்துவர்
 தாமஸ் & ராயப்பன் - போலீஸ் ஜவான்கள்
 கன்னைய்யா - கண்ணப்பர்
 முருகேசன் - வண்டிக்காரன்
 சௌந்திரராஜன், வெள்ளிங்கிரி, கரீம், ஆறுமுகம், ரத்னவேலி - மலைக்கள்ளன் ஆட்கள்

நடிகைகள்
 பி. பானுமதி - பூங்கோதை
 பி. எஸ். ஞானம் - காமாட்சியம்மாள்
 சுரபி பாலசரஸ்வதி - ஜானகி
 சந்தியா - சின்னி
 சாந்தா - செங்கமலம்
 சாயி - அல்லி
 சுப்புலக்ஷ்மி - வல்லி
நடனம்
 சாயி & சுப்புலட்சுமி

மேற்கோள்கள்

வெளி இணைப்புகள் 
iffi.gov.in
behindwoods.com, "Malaikallan for Diwali"
entertainment.oneindia.in , "Rajkiran revives Malaikallan"
hinduonnet.com 
hindu.com 

1954 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
பி. பானுமதி நடித்த திரைப்படங்கள்
மு. கருணாநிதி திரைக்கதை எழுதிய திரைப்படங்கள்
தமிழ்ப் புதினங்களை அடிப்படையாக கொண்ட திரைப்படங்கள்
மதுரை வீரன் (1956 திரைப்படம்)

மதுரை வீரன் 1956 ஆம் ஆண்டு வெளிவந்த தமிழ்த் திரைப்படமாகும். யோகானந்த் இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், பத்மினி மற்றும் பலரும் நடித்திருந்தனர்.

கதை
மக்கள் தெய்வமாக வணங்கும் மதுரை வீரனின் கதையை மையப்படுத்தி திரைக்கதை அமைந்திருந்தது. இறுதியில் எம். ஜி. ஆரின் மாறுகை, மாறுகால் வாங்கும் காட்சி அமைக்கப்பட்டிருந்தது.

மேற்கோள்கள்

வெளி இணைப்புகள் 
 சர்வதேச திரைப்பட தரவுத் தளத்தில்
 மதுரை வீரன் - தமிழிசை 

1956 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
இந்து தொன்மவியல் திரைப்படங்கள்
கறுப்புவெள்ளைத் திரைப்படங்கள்
எம். ஜி. ஆர். நடித்த திரைப்படங்கள்
பத்மினி நடித்த திரைப்படங்கள்
என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
என். எஸ். கிருஷ்ணன் நடித்துள்ள திரைப்படங்கள்
பப்பி லினக்சு

பப்பி லினக்ஸ் இறுவட்டில் (CD) இல் இருந்தே இயங்கும் ஓர் லினக்ஸ் வழங்கல் ஆகும். இது பாரி காலரினால் ஆரம்பிக்கப்பட்டது. பப்பி மிகச்சிறிய நம்பகரமான இலகுவாகப் பாவிக்கக்கூடிய முழுமையான வசதியுடைய ஓர் லினக்ஸ் வழங்கலாகும். முழுமையான இய்ங்குதளமும் நினைவகத்தில் (ராம்) இல் இருந்தே இருந்தே இயங்கக் கூடியது. இயங்குதளம் ஆரம்பித்த்தும் நொப்பிக்ஸ் லினக்ஸ் பொன்றல்லாமல் இறுவட்டை அகற்றி விடலாம். இதில் மொஸிலா அப்பிள்கேசன் ஸ்சூட், அபிவேட், சொடிபோடி, ஜெனீயுமறிக், எக்ஸ்சைன் போன்ற பிரயோகங்கள் உள்ளடக்கப் பட்டுள்ளன. இந்த வழங்கலானது ஆரம்பத்தில் இருந்தே தனியாக விருத்தி செய்யப்பட்டது. இது கீழ்வருவனவற்றில் இருந்து ஆரம்பிகக் கூடியது.
 ஓர் யுஎஸ்பி பிளாஷ் டிரைவ்
 சீடிரொம் (CD ROM)
 ஜிப் டிரைவ்
 ஓர் வன்வட்டு (ஹாட்டிஸ்க்) (ஹாட் பப்பி)
 ஓர் கணினி வலையமைப்பு (தின் பப்பி)
 ஓர் எமியூலேட்டர் (எமியூலேட்டர் பப்பி)
 ஓர் ஆரம்பிக்கும் (பூட் - Boot) நெகிழ்வட்டு (புளப்பி - Floppy Disk)

பப்பி லினக்ஸ் நிறுவல்கள் ஹாட்டிஸ்கில் அல்லது யுஎஸ்பி டிஸ்க், ஜிப் டிஸ்க் இல் நிறுவுவதை லைவ் சீடியில் இருந்தோ வேறு ஓர் நிறுவலில் இருந்தோ செய்துகொள்ளலாம்.

வரைகலை இடைமுகம்
பப்பி அண்மையில் விண்டோ மனேஜரில் இருந்து தனித்தியங்க ஆரம்பித்துள்ளது. 

பப்பி லினக்ஸ் ஆரம்பிக்கும் போது ராமின் ஓர் பகுதியை ராம் டிஸ்காகப் பாவித்து அதில் இயங்குதளத்தை நிறுவிக்கொள்ளும். இதற்கு ஆகக் குறைந்ததது 128 மெகாபைட் நினைவகமாவது தேவைப்படும் (நினைவகமானது வீடியோவுக்கும் பகிரப்பட்டு இருந்தால் பகிரப்பட்ட அளவானது 8 மெகாபைட் அளவு அல்லது அதனிலும் குறைவாக இருக்கவேண்டும். எவ்வாறெனினும் 48 மெகாபைட் ராம் உள்ள கணினிகளில் கூட இந்த லினக்ஸ் பாவிக்கப் படக்கூடியதே. இந்தமாதிரியான சந்தர்ங்களில் லினக்ஸ் இயங்குதளத்தில் பகுதிகளை வன்வட்டிலோ அல்லது இறுவட்டிலோ வைத்திருக்கலாம். 

பப்பி ஓரளவு முழுமையான லினக்ஸ் வழங்கல் இது லினக்ஸ் இயங்குதளத்தை ராம்டிஸ்க்கூடாக இயங்க வைக்கக் கூடியது. பப்பியின் வரைகலை இடைமுகம் வேகமாக வேலைசெய்யக் கூடியது. இந்த வழங்கலின் நோக்கமானது இலகுவாகவும் வேகமாக இயங்கும் லின்கஸ் வழங்கலொன்றை உருவாக்குவதே.  பொதுவான வேலைகளை மேதாவித்தனமூடாக (விசாட் - Wizard) ஊடாகச் செய்யலாம்

வெளியிணைப்புக்கள்

பப்பி லினக்ஸ் அதிகாரப் பூர்வ இணையத்தளம்
பப்பி லினக்ஸ் சமூகவலையமைப்பு

பப்பி வெப், பப்பிகேணல்வலையமைப்பு
Puppy Linux multi-session page 
பப்பியைப் பற்றி அறிதல் 
பப்பி ஜிஎம்யூவில் : ஏனைய இயங்குதளங்களில் பப்பியைப் பாவித்தல் (லைவ் சீடி தேவையில்லை) மேலதிகமாக வன்வட்டு மற்றும் யுஸ்பி விசைப்பலகையை நிறுவிக் கொள்ளலாம்.

மேற்கோள்கள்

லினக்சு வழங்கல்கள்
இயக்குதள தொழினுட்பம்
கிழிப்பர் ஜேக்

கிழிப்பர் ஜேக் (ஜாக் த ரிப்பர், ஆங்கிலம்: Jack the Ripper) 1888 இல், கிழக்கு லண்டனில் ஒயிட்சேபல் வட்டத்தில் பல கோரமான கொலைகளை செய்த மர்ம நபருக்கு வழங்கப்படும் பெயராகும். கொலையுண்டவர்கள் விபசாரிகள். பல வருடங்களாக மிக தீவிர போலீஸ் துப்பு தேடியும், கொலைகாரன் யார் எனக் கண்டு பிடிக்கவில்லை. அதனால் இன்றுவரை, புத்தகம், சினிமா, தொலைக்காட்சி மூலமாக யார் அவர் என பல வதந்திகள் பரவி வருகின்றன. 'கிழிப்பர் இயல்' என விளையாட்டாக புது வகையே ஆரம்பித்தது.

பலியானவர்கள் 

 மேரி ஆன் நிகல்ஸ் வயது:43 	கொலை 31-8-1888
 அன்னீ சேப்மன் வயது:47	கொலை 8-9-1888
 எலிசபெத் ஸ்ட்ரைட் வயது:45	கொலை 30-9-1888
 காதரின் எட்டோஸ் வயது:46	கொலை 30-9-1888
 மேரி ஜேன் கெல்லி வயது:25	கொலை 9-11-1888

பலியானவர்கர்களை கொலைகாரர் மூர்க்கத்தனமாகி தாக்கி, 20-30 முறை கத்தியினால் குத்தி, உள்ளுறுப்புகளையும் வெளியேற்றிவிட்டார். கிழிக்கும் ஜேக் விவகாரத்தில், உள்ளுறுப்புகளை எடுத்துக் கொண்டு செல்வதும், முகத்தினை பல முறை கத்தியினால் குத்துவதும், 'கை எழுத்து' போல் ஆகிவிட்டது.

அந்த ஆண்டுகளில் மற்றும் 30-40 பெண் கொலை வழக்குகள் கொலைகாரர் அடையாளம் அடையாமல் உள்ளன. அவற்றின் பலவற்றை கிழிக்கும் ஜேக் செய்திருக்கலாம் என ஒரு சாரார் சொல்கிறனர்.

புலனாய்வு 
இந்த 100 வருடங்களுக்கு மேல், புலனாய்வு முறைகள் அதிவேகமாய் வளர்ந்துவிட்டன. அக்காலத்தில், கிழிப்பர் போல தொடர்பு கொலையாளி என கருத்து இல்லை. அக்காலத்தில் சாட்சிகளை பேச வைப்பது, சாட்சிகள் கொடுக்கும் தகவலிலிருந்து கொலையாளி ஓரளவு எப்படியிருப்பர் என படம் வரைந்து மேலும் துப்பு தேடுவது , டி.என்.ஏ. அடையாளம் காட்டுவது போன்ற கலைகள் தெரிவில்லை. இந்த கொலைகள் பொதுமக்களிடையே பெரும் பரபரப்பை ஏற்படுத்தின. ஆயிரக்கணக்கான கடுதாசிகள் காவல்துறைத் துப்பு குழுவிற்கு வந்தன. அதில் பெரும்பகுதி கிழிப்பரை எப்படி பிடிப்பது என காவற்துறைக்கு ஆலோசனைகள்.

சந்தேகமானவர்கள் 
கிழிப்பர் கேசை புலனாய்வு செய்த காவல்துறையினரின் குறிப்பில் 6 பேர் மேல் சந்தேகம். இவர்கள் முக்கியமாக சிறிய குற்றங்களை செய்து, சிறையில் காலம் கடத்தினவர்கள். இதைத் தவிர இன்னும் 4 பேர் மேலும் ஐயமிருந்தது. பிற்காலத்து எழுத்தாளர்கள் இன்னும் 19 பேரை சந்தேகிக்கிறனர். அப்படி பட்டவர்களில் முக்கியமானர்கள் இங்கிலாந்து அரசு குடும்பத்தை சார்ந்த ஆல்பெர்ட் விக்டர், விக்டோ ரியா அரசியின் மருத்துவர் டாக்டர் ஜான் வில்லியம்ஸ், முதல் சொன்ன ஆல்பெர்ட் விக்டரின் ஆசிரியர் ஜேம்ஸ் ஸ்டீவன். சமகாலத்திலேயோ, பிற்போதோ, சந்தேகங்களை தாண்டி, ஒன்றும் நிரூபிக்க படவில்லை.

பின்னோக்கம்: கொலைகள் நடந்து சுமார் 120 வருடம் ஆகியும் பொதுசன இலக்கியத்திலும், சினிமா, தொலைக்காட்சியிலும் மக்கள் கிழிப்பர் ஜேக் பற்றி சுவாரசியம் காட்டுகிறனர். கிழிப்பர் ஜேக் 2006ல் நடந்த பி.பி.சி.யின். 'எல்லோரையும் விட மோசமான பிரிட்டிஷ்காரர் யார்' என்ற வாக்கெடுப்பில் முதலாக வந்தார்

வெளி இணைப்புகள் 
 கிழிப்பர் பற்றி லண்டன் காவல்துறை 
 பிரித்தானிய தேசிய பொதுபத்திரங்கள்
 கிழிப்பர் பற்றி பல தகவல்கள்

மேற்கோள்கள்

பிரித்தானியக் குற்றவாளிகள்
நித்தி கனகரத்தினம்

நித்தி கனகரத்தினம் இலங்கையைச் சேர்ந்த உழவியல் அறிஞரும், பொப்பிசைப் பாடகரும் ஆவார். பல மொழிப் பாடல்கள் பாடுவதிலே திறமைவாய்ந்தவர். பொப்பிசைப் பிதா என அழைக்கப்படுபவர். 70களில் இவர் இலங்கை மேடைகளில் கோலோச்சியவர்.

வாழ்க்கைக் குறிப்பு
நித்தி கனகரத்தினம் யாழ்ப்பாணம் உரும்பராயில் கனகரத்தினம், ஆச்சிமுத்து ஆகியோருக்குப் பிறந்தார். ஆரம்பக் கல்வியை யாழ் வேம்படி ஆரம்பப் பாடசாலையிலும் பின்னர் யாழ் மத்திய கல்லூரி, அம்பாறை ஹார்டி தொழில் நுட்பக்கல்லூரி ஆகியவற்றில் படித்துப் பின்னர் இந்தியாவில் அலஹாபாத் பல்கலைக்கழகத்தில் விவசாய முதுமாணிப் பட்டம் பெற்றார். நித்தி 1986 வரை கிழக்கிலங்கைப் பல்கலைக்கழகத்தில் விவசாய பீடத்தின் தலைவராக இருந்தவர். பின்னர் புலம் பெயர்ந்து தற்போது அவுஸ்திரேலியாவின் விக்டோரியா பல்கலைக்கழகத்தில் விரிவுரையாளராகப் பணியாற்றுகிறார்.

பொப்பிசைப் பாடகர்
1955 ஆம் ஆண்டிலேயே பாட ஆரம்பித்து விட்ட நித்தி நாடகங்களிலும் நடித்திருக்கிறார். ஊர் மேடைகளில் கிண்டல் பாடல்கள் இயற்றியும் பாடியும் பாராட்டுப் பெற்றிருக்கிறார்.

சிங்கள மேடைகளில் இரட்டை அர்த்தங்களுடனான சிங்கள பைலாப் பாடல்கள் புகழ்பெறத் தொடங்கிய காலங்களில் அம்பாறை ஹார்டி கல்லூரியில் 1966 ஆம் ஆண்டு முதன் முதலாக சின்ன மாமியே.. என்ற பாடலைப் பாடியுள்ளார். அப்பாடல் பிறகு பிரபலமாகி இலங்கையின் பட்டி தொட்டிகளெல்லாம் ஒலிக்கத் தொடங்கியது. அதைத் தொடர்ந்து கள்ளுக்கடைப் பக்கம் போகாதே, சோளஞ் சோறு பொங்கட்டுமா முதலான பல பாடல்களைப் பாடிப் புகழ் பெற்றார்.

சிங்களம், ஆங்கிலம், இந்தி என்று பல மொழிகளிலும் பாடியிருக்கிறார். பல இந்தியத் தமிழ்த் திரைப்படங்களிலும் இவரின் பாடல்கள் இடம்பெற்றிருக்கின்றன.

மேற்கோள்கள்

வெளி இணைப்புகள்
 நித்தியின் காலத்தால் அழியாத பாடல்கள் 

இலங்கைக் கலைஞர்கள்
ஈழத்துக் கலைஞர்கள்
ஆத்திரேலிய இலங்கைத் தமிழ் வம்சாவளி மக்கள்
யாழ்ப்பாணத்து நபர்கள்
இலங்கையின் கல்விமான்கள்
வீரசிங்கம் துருவசங்கரி

வீரசிங்கம் துருவசங்கரி (செப்டம்பர் 5, 1950 - டிசம்பர் 2, 2006) இலங்கையைச் சேர்ந்த ஓர் அறிவியலாளரும் கண்டுபிடிப்பாளரும் மண் ஆராய்ச்சியாளரும் ஆவார்.  தொலைக்காட்டியாகவும் நுணுக்குக்காட்டியாகவும் பாவிக்கக்கூடிய கருவியொன்றை வடிவமைத்தார். அத்துடன் சூரிய அடுப்பு, பனிக்கட்டி, பனிமழை போன்றவற்றை அளக்கும் கருவிகளையும் கண்டுபிடித்தார்.

வாழ்க்கைக் குறிப்பு
யாழ்ப்பாணம், பருத்தித்துறையைப் பிறப்பிடமாகக் கொண்ட துருவசங்கரி புத்தூர் சோமஸ்கந்தா கல்லூரியின் முன்னாள் அதிபர் ச. வீரசிங்கம் - அன்னப்பாக்கியம் தம்பதியருக்கு 12வது மகவாகப் பிறந்தார். இவர் தமிழர் விடுதலைக் கூட்டணியின் தலைவர் வி. ஆனந்தசங்கரியின் சகோதரர் ஆவார். பருத்தித்துறை ஹாட்லிக் கல்லூரியில் கல்வி பயின்ற இவர் வேளாண்மைத் துறையில் முதுமாணி (MSc) பட்டத்தை 1977 இல் மொஸ்கோ லுமும்பா பல்கலைக்கழகத்தில் பெற்றார்.

பட்டப்படிப்பை முடித்து இலங்கை திரும்பிய துருவசங்கரி இலங்கையில் மகாவலித் திட்டத்தில் இணைந்து பணியாற்றினார். பின்னர் கனடாவுக்கு புலம்பெயர்ந்தவர் அங்கு பல அறிவியல் ஆராய்ச்சிகளை மேற்கொண்டார். அத்துடன் பல அறிவியல் இதழ்களுக்கு ஆராய்ச்சிக் கட்டுரைகளை எழுதியுள்ளார்.

வெளியிட்ட நூற்கள்
 Research Articles on Palymyrah Palm (1979)
 Lost Aviation Technology (1994)
 என் மொழியின் கதை (2005)
 The Story of my Language. (2005)

அடிக்குறிப்புகள்

வெளி இணைப்புகள்
 In Memoriam Veerasingan Dhuruvasangary: A Reflection 
 Kataragama by Veerasingham Dhuruvasangary
 வீரம் செறிந்த வன்னியின் தேடல்கள் 

கண்டுபிடிப்பாளர்கள்
இலங்கைத் தமிழ் அறிவியலாளர்கள்
1950 பிறப்புகள்
2006 இறப்புகள்
கனேடியத் தமிழ் அறிவியலாளர்கள்
ஹாட்லிக் கல்லூரி பழைய மாணவர்கள்
கனடிய இலங்கைத் தமிழ் வம்சாவளி மக்கள்
கூகுள் நிலப்படங்கள்

கூகுள் நிலப்படங்கள் அல்லது கூகுள் மேப்சு (Google Maps) ஒரு புவியியற் தகவற் தொழில் நுட்ப மென்பொருள். இது முன்னர் கூகுள் லோக்கல் எனப்பட்டது. அநேகமான நாடுகளில் வீதிகள், பயணங்களைத் திட்டமிடல் போன்றவற்றிற்கு உதவுகின்றது.

கூகுளின் இதுபோன்ற இன்னுமோர் பதிப்பு கூகுள் ஏர்த்தாகும் இது லினக்சு, மைக்ரோசாப்ட் விண்டோசு மற்றும் ஆப்பிள் இயங்குதளக் கணினிகளில் இருந்து உலகைச் சுற்றிப் பார்வையிட உதவுகின்றது.

வசதிகள் 
கூகுள் மேப்ஸை சுட்டியைப் பாவித்து மேலும் கீழும் மற்றும் பக்கமாகவும் பார்க்கமுடியும் மேலும் சுட்டி சக்கரத்தை (Mouse Wheel) பாவித்துப் படத்தை உருப்பெருக்கியோ உருச்சிறுத்தோ காட்டமுடியும். மேலும் விசைப்பலகையில் உள்ள + மற்றும் - ஐப் பாவித்தும் உருப்பெருக்கியும் உருச்சிறுத்தும் படங்களைப் பார்வையிடலாம். 

இது இதன் போட்டியாளர்களைப் போன்றே எவ்வாறு வாகனத்தை இலக்கிற்குச் செலுத்துவதென்றும் எதிர்பார்க்கப்படும் நேரம் மற்றும் தூரம் ஆகிய விபரங்களைத் தரும். 

கூகுள் மேப்ஸ் மூன்று வழமையான பார்வைகளைத் தருகின்றது. ஒன்று தேசப்படம் இதில் வீதிகள் போன்றவிபரங்கள் உண்டு, செய்மதியூடான பார்வை, இரண்டும் சேர்ந்த பார்வை (அதாவது செய்மதி மற்றும் தேசப்படம் இரண்டும் சேர்ந்த பார்வை) இதில் வீதிப் படங்கள் தெளிவான செய்

இதில் உள்ள பக்கத்திற்கான உரலி "link to this page" வசதியானது பிறிதொரு காலத்தில் இதை மீண்டும் பாவிக்கவுதகின்றது. இதில் உள்ள அகலாங்கு நெட்டாங்கு போன்ற விபரங்கள் நாசா வேல்ட் விண்ட் (NASA World Wind), ரெறாசேவர்-அமெரிக்கா (Terraserver-USA) போன்றவற்றைப் பயனபடுத்தி சிலசமயம் இதைவிடத் தெளிவான படங்களைப் பெறலாம்.

செய்மதிப் பார்வை 
கூகுள் நிலப்படங்கள் தெளிவான செயமதியூடான படங்களை அமெரிக்கா மற்றும் கனடா ஆகிய பகுதிகளில் தருகின்றது (ஹவாய், அலாஸ்கா, போட்டொறிக்கோ, கன்னித் தீவுகள்) உடன் பகுதிகளாக அவுசுதிரேலியா. எகிப்து, பிரான்சு, ஈரான், ஐசுலாந்து, இத்தாலி, ஈராக், சப்பான், பேர்மூடா, குவைத், மெக்சிக்கோ, நெதர்லாந்து. ஐக்கிய இராச்சியம் போன்றபல நாடுகளில் பகுதியாகப் பார்வையிடலாம். அத்துடன் பல முக்கியமான நகரங்களையும் பார்க்கக் கூடியதாகவுள்ளது எடுத்துக் காட்டாக மாசுகோ, இசுதான்புல், மற்றும் இந்தியாவின் பிரபல நகரங்களான ஐதராபாத், பெங்களூர், சென்னை, சேலம், மும்பாய், புதுதில்லி ஆகியவற்றையும் காணக் கிடைக்கின்றது. 

கூகுள் ஏர்த் படத்தில் கிடைக்கும் படங்கள் அநேகமாக 1 வருடம் பழமை வாய்ந்தது வேறு சில இடங்களில் 5 வருடங்கள் பழமை வாய்ந்தவை.

மேற்கோள்கள்

கூகுள்
ஆண்ட்ராய்டு மென்பொருட்கள்
பிளாக்பெர்ரி மென்பொருட்கள்
ஐஓஎஸ் மென்பொருட்கள்
தமிழோவியன்

தமிழோவியன் (இ. டிசம்பர் 25, 2006) இலங்கையின் மலையகத்தின் மூத்த இலக்கியவாதியும் கவிஞருமாவார். நல்ல இலக்கிய நடைகொண்டு எழுதுபவர். ஐம்பதுகளில் கவிதைகள் எழுதத் தொடங்கினார். இரா. ஆறுமுகம் என்ற இயற்பெயர் கொண்ட தமிழோவியன் ஊவா மாகாணத்தில் பல எழுத்தாளர்களையும் கவிஞர்களையும் உருவாக்கியதில் முன் நின்றவராவார்.

ஊவா மாகாணத்தில் பல இலக்கிய விழாக்களையும் நாடகங்களையும் இளமைக் காலத்திலிருந்தே நடத்தி வந்தவர்களில் தமிழோவியன் முக்கிய பங்களித்தவர். கவிஞர் கண்ணதாசன், நெடுஞ்செழியன் போன்றவர்களை பதுளைக்கு அழைத்து இலக்கிய விழாக்களை நடத்தியவர். அறிஞர் அண்ணா, பாரதிதாசன் இருவருடைய பிறந்த நாள் ஞாபகார்த்த கட்டுரைகளை தவறாமல் வருடா வருடம் பத்திரிகைகளில் எழுதி வந்தவர் என்பது குறிப்பிடத்தக்கது.

ஊவா மாகாணத்தில் சில சாகித்திய விழாக்களை பொறுப்பேற்று பல இலக்கிய மலர் வெளியீடுகள் வெளிவருவதற்கும் முக்கிய பங்களிப்பினை தமிழோவியன் வழங்கி வந்துள்ளார். தமிழோவியனின் கவிதைத் தொகுப்பு இலங்கை சாகித்திய மண்டல விருது பெற்றது.

நான்கு பிள்ளைகளின் தந்தையான தமிழோவியன் இறக்கும் போது வயது 68 ஆகும்.

வெளிவந்த நூற்கள்
 தமிழோவியன் கவிதைகள், குமரன் பதிப்பகம், சென்னை

வெளி இணைப்புகள்
 தமிழோவியன் கவிதைகள்: விளிம்புநிலை மக்களின் அனுபவத்தெறிப்பு (யமுனா ராஜேந்திரன்)
 தமிழோவியன் கவிதைகள் நூல் விமரிசனம் 

இலங்கை மலையக எழுத்தாளர்கள்
ஈழத்து எழுத்தாளர்கள்
ஈழத்துக் கவிஞர்கள்
2006 இறப்புகள்
எட்டியாந்தோட்டை

எட்டியாந்தோட்டை (Yatiyanthota,  இலங்கையின் சபரகமுவா மாகாணம், கேகாலை மாவட்டத்தில் உள்ள ஒரு நகரம் ஆகும். இது அவிசாவளை நகரில் இருந்து 30 கிலோமீட்டர் தொலைவிலும் கினிகத்தனை நகரில் இருந்து 20 கிலோமீட்டர் தொலைவிலும், அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில்  கரவனல்லைக்கும் கித்துள்கலைக்கும் இடையே அமைந்துள்ளது. இது, களனி கங்கையின் கரையில் இலங்கையின் மத்திய மலைநாட்டின் மேற்குச் சரிவில் மழைக்காடுகளின் எல்லையில் அமைந்துள்ளது.

மக்கள் தொகை
எட்டியாந்தோட்டை நகரில் 2012 கணக்கெடுப்பின் படி 2,948 பேர் வசிக்கின்றனர், இவர்களில் 1548 பேர் பெண்களும், 1400 பேர் ஆண்களும் ஆவர்.

மேற்கோள்கள்

கேகாலை மாவட்டத்தில் உள்ள ஊர்களும், நகரங்களும்
சைவத் திருமுறைகள்

சைவத் திருமுறைகள் (Tirumurai) என்பவை பல்லவர் காலத்திலும் அதன் பின்னரும் தோன்றிய சைவ சமய நூல்களின் தொகுப்பாகும். இவை திருமுறைகள் என்றும் அறியப்படுகின்றன. இவை மொத்தம் 12 திருமுறைகளாக வகுக்கப்பட்டுள்ளன. இப்பன்னிரு திருமுறைகளும் அவற்றை இயற்றியோரும் இங்குப் பட்டியலிடப்பட்டுள்ளன.

திருமுறைத் தொகுப்பு
பொ.ஊ. 10 ஆம் நூற்றாண்டில் இராஜராஜ சோழனின் ஆட்சியின்போது, சிதம்பரம் கோயிலிலே கவனிப்பாரற்றுக் கிடந்த திருமுறைகள் பூச்சிகளால் அரிக்கப்பட்டு அழிந்தவை போக எஞ்சியவற்றை, நம்பியாண்டார் நம்பி என்பவர் திருமுறைகளாகத் தொகுத்தார்.

திருமுறைகள் பழந்தமிழ் இசையையொட்டிய பண்களுடன் பாடப்பட்டு வருகின்றன. சைவக் கோயில்களிலும், சைவர்கள் வீடுகளிலும், பாடசாலை முதலிய இடங்களில், சமய நிகழ்ச்சிகளின் போதும் திருமுறைகள் இன்றளவும் பாடப்பட்டு வருகின்றன.
இவை பன்னிரு திருமுறைகள் என்று அழைக்கப்படுகிறது.

பன்னிரு திருமுறைகளின் பட்டியல்

திருமுறைகளில் பாடல்களின் எண்ணிக்கை

திருமுறை பாடிய சான்றோர்கள்

இவற்றையும் காண்க

மேற்கோள்கள் 

பக்தி இயக்கம்
ஏ-7 நெடுஞ்சாலை (இலங்கை)

இலங்கையின் ஏ-7 பெருந்தெரு அவிசாவளையில் தொடங்கி நுவரெலியா நகரில் முடிவடையும் முதல் தர வாகனப் போக்குவரத்து நெடுஞ்சாலை ஆகும். இது 118.7 கிலோமீட்டர் நீளமானது. இது இலங்கையின் தேயிலை துறையின் முக்கிய நகரங்களை இலங்கையின் வர்த்தக மையங்கள் காணப்படும் கொழும்பு தேர்தல் மாவட்டத்துடன்  இணைப்பதால் பொருளாதார ரீதியில் முக்கியத்துவமான பெருந்தெருவாகும். ஏ-7 பெருந்தெரு மலையக மக்கள் கொழும்பை அடைவதற்காக பயன்படுத்தும் வழிகளில் ஒன்றாகும். அவிசாவளை நகரில் ஏ-4 பெருந்தெருவுடனான சந்தியில் ஆரம்பிக்கும் இப்பெருந்தெருவின் நீள கணக்கீடும் இச்சந்தியில் இருந்தே ஆரம்பிக்கிறது. பின்னர் முறையே கரவனல்லை, எட்டியாந்தோட்டை, கித்துள்கலை, கினிகத்தனை, வட்டவளை, அட்டன், கொட்டகலை, தலவாக்கலை, லிந்துலை, நானு ஓயா போன்ற சிறிய, பெரிய நகரங்கள் ஊடாக நுவரெலியாவை அடைகிறது.

அமைப்பு 
அவிசாவளை தொடக்கம் கரவனல்லை வரையான பகுதி 3.5 மீற்றர் அகலமான இரண்டு பாதைகள் (லேன்) கொண்டதாகவும் கரவனல்லை முதல் அட்டன் வரையான பகுதி ஒருபாதையை கொண்டதாகவும் இரட்டை மேற்பரப்பு பிட்டுமன் பராமரப்பு முறையை (காபட்) கொண்டதாக அமைக்கப்பட்டுள்ளது. அட்டன் முதல் நுவரெலியா வரையான பகுதி ஒருபாதையை கொண்டுள்ளதோடு ஒற்றை பிட்டுமன் பராமரிப்பு முறையைக் கொண்டுள்ளது. 

அவிசாவளை முதல் எட்டியாந்தொட்டை வரை மட்டமான வீதியாக காணப்படும் ஏ-7 பெருந்தெரு அதன் பிறகு தொடர்ச்சியான மேல் நோக்கிய ஏற்றத்தைக் கொண்டுள்ளது. இது கினிகத்தனை கணவாயூடாக மத்திய மலைநாட்டில் நுழைகிறது. அவிசாவளையில் கடல் மட்டத்தில் இருந்து 100 மீட்டர் சற்றே குறைவான (300 அடி) உயரத்தைக் கொண்டுள்ள ஏ-7 பெருந்தெரு நுவரெலியாவை அடையும் போது 2000 மீட்டர் (6000 அடியை) அடைகிறது.

இவற்றையும் பார்க்கவும் 
 இலங்கையின் பெருந்தெருக்கள்

இலங்கையின் நெடுஞ்சாலைகள்
தமிழர் இசைக்கருவித் தொழில்நுட்பம்

தமிழிசையுடன் ஒன்றிணைந்த ஒர் அம்சம் தமிழர் இசைக்கருவித் தொழினுட்பம் ஆகும்.  தமிழர்கள் பயன்படுத்திய இசைக் கருவிகள், அவற்றை உருவாக்கிய / உற்பத்தி செய்த முறைகள், இசைக்கருவிகளை இசைத்த முறைகள் ஆகியவற்றை தமிழர் இசைக்கருவித் தொழினுட்பம் எனலாம்.

பட்டியல் 

தமிழர் இசைக்கருவிகள்
உமறுப் புலவர்

உமறுப் புலவர் (4 திசம்பர் 1642 - 28 சூலை 1703) முகம்மது நபி அவர்களின் வரலாற்றை அடியொற்றித் தமிழ் இலக்கிய மரபிற்கேற்பச் சீறாப் புராணம் என்ற காப்பியத்தைப் பாடியவர்.

வாழ்க்கைக் குறிப்பு 
உமறுப்புலவர் தூத்துக்குடி மாவட்டம், நாகலாபுரத்தைச் சேர்ந்தவர். இவரின் தந்தை சேகு முதலியார் என அழைக்கப்பெற்ற செய்கு முகம்மது அலியார் ஆவார். எட்டயபுர மன்னன் வெங்கடேஸ்வர எட்டப்ப பூபதியின் அவைப் புலவராக விளங்கிய கடிகைமுத்துப் புலவரிடம் உமறு தமிழ் பயின்று புலமை பெற்றார். தம் ஆசானுக்குப் பின் எட்டயபுர மன்னனின் அவைப்புலவராகப் பொறுப்பேற்றார். ஆண்டுதோறும் இவரது பிறந்தநாளை அரசு விழாவாக மாவட்ட அளவில் தூத்துக்குடி மாவட்டம் எட்டயபுரத்தில் கொண்டாட 2018 ஆம் ஆண்டு தமிழக அரசு அறிவிப்பை வெளியிட்டது.

சீறாப்புராணம் இயற்றல் 

வள்ளல் சீதக்காதியின் வேண்டுகோளின்படி உமறுப்புலவர் சீறாப்புராணத்தை எழுதத் தொடங்கினார். நூல் முற்றிலும் நிறைவடையும் முன்னரே சீதக்காதி இறந்து விட்டார். பின் அபுல் காசிம் என்ற வள்ளலின் உதவியால் சீறாப்புராணம் (3 காண்டம் + 92 படலம் + 5027 பாடல்கள்) நிறைவு பெற்றது. உமறுப்புலவர் அபுல் காசீம் அவர்களை நூலின் பல இடங்களில் நினைவு கூர்ந்து போற்றுகிறார்.

உமறுப்புலவர் முதுமொழிமாலை என்ற எண்பது பாக்களால் ஆகிய நூலையும் படைத்தளித்துள்ளார்.

மேற்கோள்கள் 

1642 பிறப்புகள்
1703 இறப்புகள்
இசுலாமியத் தமிழறிஞர்கள்
தமிழ்ப் புலவர்கள்
இந்திய முஸ்லிம்கள்
கீழப்பரசலூர் வீரட்டேசுவரர் கோயில்

கீழ்ப்பரசலூர் வீரட்டேசுவரர் கோயில் (திருப்பறியலூர்) என்பது தேவாரப் பாடல் பெற்ற தலங்களில் காவிரி தென்கரைத் தலங்களில் 41ஆவது சிவத்தலமாகும்.

அமைவிடம்
சம்பந்தர் பாடல் பெற்ற இத்தலம் மயிலாடுதுறை மாவட்டம் மயிலாடுதுறை நகரின் அண்மையில்  செம்பொன்னார்கோயிலில் இருந்து சுமார் இரண்டு கிமீ அமைந்துள்ளது.

இறைவன், இறைவி
இக்கோயிலில் உள்ள இறைவன் வீரட்டேஸ்வரர், இறைவி இளங்கொம்பனையாள்.

அமைப்பு
கோயிலைச் சுற்றி பசுமையான வயல்கள் காணப்படுகின்றன. கோயிலின் நுழைவாயிலில் இறைவனும், இறைவியும் காளையில் அமர்ந்திருக்க வலப்புறம் விநாயரும், இடப்புறம் சுப்பிரமணியரும் சுதை வடிவில் உள்ளனர். மேற்கு நோக்கிய நிலையில் கோயில் உள்ளது. ராஜ கோபுரத்தைக் கடந்து உள்ளே செல்லும்போது பலிபீடம், கொடி மரம், நந்தி மண்டபம் காணப்படுகின்றன. மூலவராக வீரட்டானேஸ்வரர் உள்ளார். மூலவர் சன்னதியின் கோஷ்டத்தில் துர்க்கை, பிரம்மா, லிங்கோத்பவர், தட்சிணாமூர்த்தி, கோஷ்ட கணபதி உள்ளனர். அருகே சண்டிகேஸ்வரர் சன்னதி உள்ளது. கருவறைச்சுவற்றில் தட்சன் சிவலிங்கத்தைப் பூசிக்கும் சிற்பம் உள்ளது. முன் மண்டபத்தில் வலப்புறம் மகாகணபதி, செந்தில் ஆண்டவர், மகாலெட்சுமி உள்ளனர். இடப்புறம் கற்பக விநாயகர், சோமாஸ்கந்தர், ஞானசம்பந்தர், நாவுக்கரசர், சுந்தரர், மாணிக்கவாசகர் உள்ளனர். வெளி முன் மண்டபத்தில் தெற்கு நோக்கிய நிலையில் மூலவர் சன்னதியின் வலப்புறம் பாலாம்பிகை எனப்படும் இளங்கொம்பனையாள் சன்னதி உள்ளது. அம்மன் சன்னதிக்கு முன்பாக நந்தி, பலிபீடம் உள்ளன. அம்மன் சன்னதியை அடுத்து கஜசம்ஹாரமூர்த்தி சன்னதி உள்ளது. திருச்சுற்றில் காசி விசுவநாதர் சன்னதி உள்ளது. சன்னதிக்கு முன்பாக வலப்புறம் கால பைரவரும், இடப்புறம் நர்த்தன கணபதியும் உள்ளனர். திருச்சுற்றில் தொடர்ந்து சேத்திரபாலர், சிவசூரியன் உள்ளனர். நவக்கிரகங்கள் இல்லாதது இத்தலத்தின் சிறப்பாகும்.

சிறப்பு
இத்தலத்தில் வீரபத்திரரை ஏவி, தக்கன் கொல்லப்பட்டான் என்பது தொன்நம்பிக்கை. இது அட்டவீரத் தலங்களுள் ஒன்றாகும்

இவற்றையும் பார்க்க

 சிவத் தலங்கள்
 தேவாரத் திருத்தலங்கள்
 மாவட்ட வாரியான தேவாரம் பாடல் பெற்ற சிவாலயங்கள்

 திருஞான சம்பந்தர்
 சுந்தரர்
 திருநாவுக்கரசர்

தேவாரம் பாடல் பெற்ற சிவன் கோயில்கள்
மயிலாடுதுறை மாவட்டத்திலுள்ள சிவன் கோயில்கள்
காவேரி தென்கரை சிவன் கோயில்கள்
செம்பொனார்கோவில் சுவர்ணபுரீசுவரர் கோயில்

செம்பொனார்கோவில் சுவர்ணபுரீசுவரர் கோயில் என்பது தமிழ்நாடு மாநிலத்தின் தேவாரப் பாடல் பெற்ற தலங்களில் காவிரி தென்கரைத் தலங்களில் 42ஆவது சிவத்தலம் ஆகும்.

அமைவிடம்
சம்பந்தர், அப்பர் பாடல் பெற்ற இத்தலம், மயிலாடுதுறை மாவட்டம்  தரங்கம்பாடி வட்டத்தில் மயிலாடுதுறையிலிருந்து பத்து கி.மீ. தொலைவில் அமைந்துள்ளது.

இறைவன்,இறைவி
இக்கோயிலில் உள்ள இறைவன் சுவர்ணபுரீசுவரர், இறைவி மருவார்குழலி ஆவர்.

அமைப்பு
கிழக்கு நோக்கிய நிலையில் அமைந்துள்ள மாடக்கோயில். பலிபீடம், நந்தி மண்டபத்தைக் கடந்து உள்ளே செல்லும்போது வலப்புறத்தில் தெற்கு நோக்கிய நிலையில் அம்மன் சன்னதி உள்ளது. மாடக்கோயில் அமைப்புள்ள இக்கோயிலில் பலிபீடம், நந்தி உள்ளன. மண்டபத்தில் சூரியமகா கணபதி, சூரியலிங்கம், சந்திரலிங்கம், சுப்பிரமணியர், விஷ்ணு, தட்சிணாமூர்த்தி உள்ளனர். கோஷ்டத்தில் கோஷ்ட கணபதி, தட்சிணாமூர்த்தி, அர்த்தநாரீஸ்வரர், பிரம்மா, துர்க்கை உள்ளனர். அருகே சண்டிகேஸ்வரர் சன்னதி உள்ளது. திருச்சுற்றில் சேத்ரகால பைரவர் சன்னதியும், நவக்கிரக சன்னதியும் உள்ளன. அடுத்து பிராமி, மகேஸ்வரி, கௌமாரி, சாமுண்டி, வைஷ்ணவி, வராகி, மகேந்திரி, விநாயகர், சாஸ்தா ஆகியோர் உள்ளனர். திருச்சுற்றில் பின்புறம் பிரகாச பிள்ளையார், நால்வர், பாலசுப்பிரமணியர், கஜலட்சுமி ஆகியோரின் சன்னதிகள் உள்ளன.

வழிபட்டோர்
பிரம்ம தேவர், இந்திரன், குபேரன், வசிட்டர், அகத்தியர் முதலானோர் வழிபட்ட திருத்தலம்.

சிறப்பு
தாட்சாயணிக்கு அருள் கிடைத்ததும் வீரபத்திரர் தோன்றியதும் இத்தலத்தில் எனப்படுகிறது. இத்தலத்தில் இந்திரன் விருத்திராசுரனைக் கொல்ல வச்சிராயுதம் பெற்றான் என்பதும் தொன்நம்பிக்கை.

படத்தொகுப்பு

மேற்கோள்கள்

வெளியிணைப்புகள்
 GeoHack - செம்பனார்கோயில் சுவர்ணபுரீசுவரர் கோயில்

http://blog.dinamani.com/?p=4078 

தேவாரம் பாடல் பெற்ற சிவன் கோயில்கள்
மயிலாடுதுறை மாவட்டத்திலுள்ள சிவன் கோயில்கள்
காவேரி தென்கரை சிவன் கோயில்கள்
மாடக் கோயில்கள்

இவற்றையும் பார்க்க

 சிவத் தலங்கள்
 தேவாரத் திருத்தலங்கள்
 மாவட்ட வாரியான தேவாரம் பாடல் பெற்ற சிவாலயங்கள்

 திருஞான சம்பந்தர்
 சுந்தரர்
 திருநாவுக்கரசர்
மேலப்பெரும்பள்ளம் வலம்புரநாதர் கோயில்

மேலப்பெரும்பள்ளம் வலம்புரநாதர் கோயில் (திருவலம்புரம்) தேவாரப் பாடல் பெற்ற தலங்களில் காவிரி தென்கரைத் தலங்களில் 44ஆவது சிவத்தலமாகும். காவிரியாற்றின் வலப்பக்கம் அமைந்துள்ளதால் திருவலம்புரம் எனப்பெயர் பெற்றது.

அமைவிடம்
திருஞானசம்பந்தமூர்த்தி நாயனார், அப்பர். சுந்தரர் மூவரதும் பாடல் பெற்ற இத்தலம் மயிலாடுதுறை மாவட்டத்தில் அமைந்துள்ளது.

இறைவன், இறைவி
இக்கோயிலில் உள்ள இறைவன் வலம்புரநாதர்,இறைவி வடுவகிர்க்கண்ணி.

அமைப்பு

மாடக்கோயில் அமைப்பில் உள்ள இக்கோயில் கிழக்கு நோக்கிய நிலையில் உள்ளது. விநாயகர், பலிபீடம், நந்தி மண்டபத்தைக் கடந்து உள்ளே செல்லும்போது இடப்புறத்தில் வடுவகிர்க்கண்ணி அம்மன் சன்னதி தெற்கு நோக்கி உள்ளது. கருவறையில் மூலவர் வலம்புர நாதர் உள்ளார். மூலவர் தட்சிணாமூர்த்தி, திருமால், பிரம்மா, துர்க்கை ஆகியோர் உள்ளனர். அருகே சண்டிகேஸ்வரர் சன்னதி உள்ளது. திருச்சுற்றில் ஏரண்டமுனிவர், பிராமி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி, விநாயகர், சேதுபரமேஸ்வரர், அப்பர், ஞானசம்பந்தர், நாவுக்கரசர், மாணிக்கவாசகர், தட்சிணமகாராஜா, ராணி, தாருகாவனத்தில் ராமர் பூசை செய்த ராமநாதர், தாருகாவனத்தில் லட்சுமணர் பூசை செய்த விசுவநாதர்,வள்ளி தெய்வானையுடன் கூடிய சுப்பிரமணியர், கஜலட்சுமி ஆகியோர் உள்ளனர். இத்தலத்தின் மரம் பனை மரம் ஆகும்.

சிறப்பு
இத்தலத்தில் திருமால் வழிபட்டு வலம்புரிச் சங்கு பெற்றார் என்பது தொன்நம்பிக்கை.

இவற்றையும் பார்க்க

 சிவத் தலங்கள்
 தேவாரத் திருத்தலங்கள்
 மாவட்ட வாரியான தேவாரம் பாடல் பெற்ற சிவாலயங்கள்

 திருஞான சம்பந்தர்
 சுந்தரர்
 திருநாவுக்கரசர்

தேவாரம் பாடல் பெற்ற சிவன் கோயில்கள்
நாகப்பட்டினம் மாவட்டத்திலுள்ள சிவன் கோயில்கள்
காவேரி தென்கரை சிவன் கோயில்கள்
மாடக் கோயில்கள்
மோர்சிங்

மோர்சிங், இவ்வுலகின் தொன்மையான இசைக்கருவிகளுள் ஒன்றாக கருதப்படுகிறது. ஒரு இசைக்கலைஞன் இக்கருவியை வாசிப்பதை கிமு 4ம் நூற்றாண்டு சீன ஓவியத்தில் காணலாம். இக்கருவியின் மற்ற பெயர்களில் யூத மதப்பெயர் இருந்தாலும், இக்கருவிக்கும் யூத மதத்திற்கும் யாதொரு சம்பந்தமும் இல்லை. நடு ஆசியா மற்றும் சைபீரியா பகுதிகளில் மோர்சிங் இசைக் கருவி பிரபலம்..

தமிழ்நாட்டில் கர்னாடக இசையில் மோர்சிங் முக்கிய பங்கு வகிக்கின்றது.

மோர்சிங் கலைஞர்கள்
 மீசை முருகேசன்
 சிறீரங்கம் கண்ணன்

உசாத்துணை
 MORSING

வெளி இணைப்புகள்
[* How to Play Morsing demonstration - காணொலி
 மோர்சிங் = நாமுழவு

கம்பி இசைக்கருவிகள்
சீன இசைக்கருவிகள்
கருநாடக இசைக்கருவிகள்
1947

1947  (MCMXLII) ஒரு புதன்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

நிகழ்வுகள் 
 ஆகத்து 14 - பாகிஸ்தான் சுதந்திர தினம்
 ஆகத்து 15 - இந்திய சுதந்திர தினம்
 நவம்பர் 26 - சுதந்திர இந்தியாவின் முதல் நிதியறிக்கையை அப்போதைய நிதியமைச்சர் ஆர்.கே.சண்முகம் தாக்கல் செய்தார்.
 டிசம்பர் 23 - டிரான்சிஸ்டர் கண்டுபிடிக்கப்பட்டது.
 ஆகத்து 23 - செப்டம்பர் 20 - விடுதலை பெற்ற இலங்கையின் முதலாவது நாடாளுமன்றத் தேர்தல் நடைபெற்றது, டி. எஸ். சேனநாயக்கா தலைமையிலான ஐக்கிய தேசியக் கட்சி வெற்றி பெற்றது. அகில இலங்கைத் தமிழ்க் காங்கிரஸ் கட்சி 7 இடங்களைக் கைப்பற்றியது.
 அக்டோபர் 26 - சுதந்திர இந்தியாவுடன் இணைய சம்மதித்தார் அப்போதைய ஜம்மு-காஷ்மீர் அரசர் ஹரி சிங் (Hari Singh).

பிறப்புகள் 
 சனவரி 7 - சோபா டே, இந்திய எழுத்தாளர்
 சனவரி 29 - லின்டா பி. பக், மருத்துவத்துக்கான நோபல் பரிசு பெற்ற அமெரிக்கர். 
 மார்ச் 4 - தெ. நித்தியகீர்த்தி, ஈழத்து, ஆஸ்திரேலிய எழுத்தாளர் (இ. 2009)
 மே 8 - ஹ். ராபர்ட் ஹோர்விட்ஸ், மருத்துவத்துக்கான நோபல் பரிசு பெற்ற அமெரிக்கர். 
 சூன் 8 - எரிக் எப். வீஷாஉஸ், மருத்துவத்துக்கான நோபல் பரிசு பெற்ற அமெரிக்கர்.  
 சூன் 21 - ஷிரின் எபாடி, நோபல் பரிசு பெற்ற ஈரானியர்
 சூலை 20 - கேர்டு பின்னிக், நோபல் பரிசு பெற்ற ஜேர்மானியர் 
 அக்டோபர் 1 - ஆரன் ஸீசேனோவர், நோபல் பரிசு பெற்ற இசுரேலியர்
 டிசம்பர் 8 - தாமஸ் ர. ஸிச், நோபல் பரிசு பெற்ற அமெரிக்கர்.

இறப்புகள் 
 ஏப்ரல் 7 - ஹென்றி ஃபோர்ட் அமெரிக்கத் தொழிலதிபர் (பி. 1863)
 மே 16 - பிரடெரிக் ஹொப்கின்ஸ், நோபல் பரிசு பெற்றவர் (பி. 1861) 
 மே 20 - பிலிப் லெனார்ட், நோபல் பரிசு பெற்றவர் (பி. 1862)
 சூன் 6 - மு. சி. பூரணலிங்கம் பிள்ளை, தமிழறிஞர் (பி. 1866)
 டிசம்பர் 7 - நிக்கலாஸ் பட்லர், நோபல் பரிசு பெற்றவர் (பி. 1862)

நோபல் பரிசுகள் 
 இயற்பியல் - எட்வர்டு ஆப்பில்டன்
 வேதியியல் - ராபர்ட் ரொபின்சன்
 மருத்துவம் - கார்ல் பெர்டினான்ட் கோரி, கெர்டி கோரி, பெர்னார்டோ ஊசே
 இலக்கியம் - ஆன்ட்ரே கைட்
 அமைதி - The Friends Service Council (UK) and The American Friends Service Committee (USA), on behalf of the Religious Society of Friends

இவற்றையும் பார்க்கவும் 
 1947 இல் வெளிவந்த தமிழ்த் திரைப்படங்கள்

1947 நாட்காட்டி

மேற்கோள்கள்

1947
தலைச்சங்காடு சங்காரண்யேசுவரர் கோயில்

தலைச்சங்காடு சங்காரண்யேசுவரர் கோயில் என்பது தமிழ்நாடு மாநிலத்தின் பாடல் பெற்ற தலங்களில் ஒன்றாகும். தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 45ஆவது சிவத்தலமாகும். இக்கோயிலின் மூலவர் (சங்கு + ஆரண்யம் + ஈசுவரர் =) சங்காரண்யேசுவரர் ஆவார்.

அமைவிடம்
சம்பந்தர் பாடல் பெற்ற இத்தலம் நாகப்பட்டினம் மாவட்டத்தில் மயிலாடுதுறை நகரின் அண்மையில் அமைந்துள்ளது.

அமைப்பு

வாயிலில் நுழைந்ததும் கோயிலின் வலப்புறம் அதிகாரநந்தி உள்ளது. வாயிலைக் கடந்ததும் விநாயகர், பலிபீடம், நந்தியைக் காணலாம். மாடக்கோயில் அமைப்பில் உள்ள இக்கோயிலின் மூலவர் சங்காரண்யேசுவரர் சன்னதிக்கு முன்பாக ஞானசம்பந்தர், நாவுக்கரசர், சுந்தரர், மாணிக்கவாசகர், பட்டினத்தார், கோச்செங்கணான், துவாரகணபதி உள்ளனர். மூலவருக்கு முன்பாக இருபுறமும் துவாரபாலகர்கள் உள்ளனர். திருச்சுற்றில் சண்டிகேஸ்வரர், மஹாவிஷ்ணு, ஜுரஹரர், ராமர், சீதை, வலம்புரி விநாயகர், பாலசுப்பிரமணியர் உள்ளனர். மூலவர் கோஷ்டத்தில் தட்சிணாமூர்த்தி, லிங்கோத்பவர், பிரம்மா உள்ளனர். அருகே தனியாக துர்க்கை உள்ளார். பலிபீடம், நந்திக்கு இணையாக கோயிலின் இடப்புறம் சௌந்தரநாயகி அம்மன் சன்னதி தெற்கு நோக்கி உள்ளது.

இறைவன், இறைவி
இக்கோயிலில் உள்ள இறைவன் சங்கவனேசுவரர், இறைவி சௌந்தரநாயகி.

சிறப்பு
சிறப்புலி நாயனார் அவதரித்த தலமெனப்படுகிறது. கபிலதேவ நாயனார் இத்தலம் பற்றிப் பாடிய பாடல் பதினொராம் திருமுறையில் இடம்பெறுகிறது. இத்தலத்தில் திருமால் வழிபட்டுப் பாஞ்ச சன்னியச் சங்கைப் பெற்றார் என்பது தொன்நம்பிக்கை.

வைணவத் திருத்தலம்
இக்கோயிலின் அருகே திருமங்கையாழ்வார் பாடிய நாண்மதியப் பெருமாள் எனும் வைணவத் திருத்தலம் அமைந்துள்ளது.

இவற்றையும் பார்க்க

 சிவத் தலங்கள்
 தேவாரத் திருத்தலங்கள்
 மாவட்ட வாரியான தேவாரம் பாடல் பெற்ற சிவாலயங்கள்

 திருஞான சம்பந்தர்
 சுந்தரர்
 திருநாவுக்கரசர்

நாயன்மார் அவதாரத் தலங்கள்
தேவாரம் பாடல் பெற்ற சிவன் கோயில்கள்
நாகப்பட்டினம் மாவட்டத்திலுள்ள சிவன் கோயில்கள்
காவேரி தென்கரை சிவன் கோயில்கள்
மாடக் கோயில்கள்